4 members, 149 guests, 1 anonymous users (See full list)
Bing, Google, Yahoo, simplebliss, Dee2, Subarumarcel, AdventureSubaru Hemelbesem in Kimberley ná afjak by Bulle | Netwerk24
Deur Marnus Kok 03 Julie 2020 14:42
Adré Smith hoop om die besluitnemers in Pretoria met sy spel vir Griekwas te laat bloos Foto: Gallo Images
Dié 23-jarige Swellendammer van geboorte, wat 2,01 m in sy sokkies staan en as slot of flank kan diens doen, sal hom op 1 November by Griekwas aanmeld.
Tot dan is hy as’t ware kontrakloos, maar hy het reeds na Kimberley verhuis, waar hy voorberei vir wanneer die stadion se hekke vir hom oopgemaak word. Smith erken die afjak wat hy by die Bulle gekry het, was aanvanklik ’n bitter pil om te sluk.
“Ek sien baie uit om by Griekwas aan te sluit, omdat dit ’n kleiner groep is, is daar meer fokus op elke speler. Hulle (die Poubloues) was nogal altyd vir my ’n besonderse span met baie trots,” sê Smith.
Ek is glad nie negatief nie, want dit het vir my gevoel of ek nie vordering gemaak het in die tyd wat ek by die Bulle was nie.
“In die oomblik (toe Loftus se hekke vir hom gesluit is) was dit nie lekker nie, maar nadat ek ’n ruk daaroor gedink het, het ek baie meer positiwiteit in die saak gevind. Ek is glad nie negatief nie, want dit het vir my gevoel of ek nie vordering gemaak het in die tyd wat ek by die Bulle was nie.”
Hoewel Smith nie enige wrok teenoor die Pretorianers koester nie, sal hy graag vir hulle met sy spel wil wys wat in hom steek.
“Soos hulle sê, moet jy nooit jou brûe verbrand nie. So ek sal hulle (die Bulle) net graag wil wys dat ek beter is as wat hulle gedink het.”
Adré Smith in aksie vir die Suidwestelike Distrikte in 2014 by die Cravenweek-toernooi. Foto: Gallo Images
Smith was ’n belowende skolespeler, wat die Suidwestelike Distrikte in 2014 en 2015 in die Cravenweek-toernooi verteenwoordig het. Ná skool het hy hom by die Goue Leeus aangesluit en dié unie op o.19- en o.21-vlak verteenwoordig.
Sedert hy in 2018 ’n Pretorianer geword het, het dinge maar teen ’n slakkegang vir hom verloop.
Die oud-Blitsbok Malan du Plessis, wat hom destyds by die Hoër Landbouskool Oakdale in Riversdal gebrei het, sê hy het altyd geweet Smith is ’n talentvolle speler.
“Hy het ’n ongelooflike teenwoordigheid op die veld gehad en is iemand wat dinge in die enjinkamer laat gebeur het. Hy was lojaal aan die span en het beslis die potensiaal om dit ver te bring, omdat hy die volledige pakket is en boonop die regte gesindheid het.
“Een van sy leemtes destyds was wel dat hy verskriklik aggressief op die veld was en baie geelkaarte gekry het,” sê Du Plessis.
Meer oor: Kimberley | Pretoria | Griekwas | Rugby | Slot | Bulle | Kontrak